# Temporada 2007-2008 del Club Joventut Badalona

La temporada 2007-2008 va ser la 69a temporada en actiu del Club Joventut Badalona des que va començar a competir de manera oficial. La Penya va disputar la seva 52a temporada a la màxima categoria del bàsquet espanyol. Va acabar la fase regular en la 2a posició, classificant-se per a disputar els play-offs pel títol, una posició similar a l'aconseguida a la temporada anterior. Va guanyar tres títols: la Copa ULEB, la Copa del Rei i la Lliga Catalana.

## Resultats
### Copa ULEB

En aquesta temporada el DKV Joventut es va proclamar campió de la seva primera Copa ULEB, derrotant a la final celebrada a Torí el 13 d'abril a l'Akasvayu Girona per 54 a 79. Tot i que el camí per arribar a la final no va ser fàcil, va aconseguir imposar-se amb una gran superioritat. Va quedar líder en la fase de grups, cedint només una derrota. A setzens es va desfer de l'Allianz Swans Gmunden austríac guanyant els dos partits per 30 i 21 punts de diferència respectivament (89-59 i 77-56) i a vuitens va derrotar el Khimki Moscow Region també amb comoditat (73-96 i 69-54). En el mes d'abril va disputar la Final Eight, en la que va guanyar el Pamesa Valencia a quarts (77-67) i al Galatasaray Cafe Crown a semis (90-83), uns dies abans de disputar la gran final.

### Lliga ACB

A la Lliga ACB finalitza la fase regular en la segona posició de 18 equips participants, classificant-se per disputar els play-offs pel títol. En 34 partits disputats de la fase regular va obtenir un bagatge de 25 victòries i 9 derrotes, amb 2.980 punts a favor i 2.650 en contra (+330).

### Copa del Rei

La Penya va assolir la seva cinquena Copa del Rei, guanyant aquesta edició celebrada a Vitòria. Va guanyar a quarts de finals el Pamesa Valencia (84-59), el Reial Madrid en semifinals (81-76) i el Tau Vitòria a la final (80-82). Rudy Fernández es convertia en el primer jugador que repetia el trofeu de MVP, ja que ja l'havia guanyat l'any 2004.

### Play-offs

El DKV va eliminar l'Akasvayu Girona als quarts de final en tres partits (2-1), però va perdre a les semifinals davant l'AXA Barcelona (2-0).

### Lliga Catalana

A la Lliga Catalana, disputada a Badalona, el DKV Joventut va derrotar l'Akasvayu Girona a la final (84-66), proclamant-se campió del trofeig per desena vegada.

## Fets destacats

2007
* 24 de setembre: El Joventut venç l'Akasvayu Girona a l'Olímpic i s'enduu la Lliga Catalana.
2008
* 10 de febrer: El DKV derrota el Tau Vitòria i guanya la seva cinquena Copa del Rei.
* 13 d'abril: L'equip es proclama campió de la seva primera Copa ULEB, derrotant a la final a l'Akasvayu Girona per 54 a 79.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2007-08 # Jugador Pos. A. 00 Demond Mallet Base 1.82 4 Pau Ribas Escorta 1.94 5 Rudy Fernández Aler 1.96 9 Ricky Rubio Base 1.89 11 Lubos Barton Aler 2.02 14 Jan Hendrik Jagla Aler pivot 2.13 15 Petar Popović Pivot 2.10 16 Eduardo Hernández-Sonseca Pivot 2.12 18 Ferran Laviña Escorta 1.92 21 Dimitri Flis Aler pivot 2.03 22 Jerome Moiso Pivot 2.08 32 David Noel Aler 1.98 En fons verd, noves incorporacions de la temporada. | Club Joventut Badalona: staff 2007-08 Nom Funció Aíto García Reneses Entrenador Sito Alonso Entrenador assistent David Garcia Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 12 | Josep Franch | Base | 1.92 | 3 partits |
| 19 | Pere Tomàs | Aler | 2.00 | 9 partits |

### Baixes

Baixes a l'inici de temporada :
| Jugador | Pos. |
| Marcelinho Huertas | Base |
| Elmer Bennett | Base |
| Paco Vázquez | Escorta |
| Robert Archibald | Pivot |
| Roberto Dueñas | Pivot |
| Andrew Sullivan | Aler pivot |
| Charles Gaines | Aler pivot |
| Andrew Betts | Pivot |
Baixes durant la temporada :
| Jugador | Pos. |
| Lonny Baxler | Aler pivot |

## Referències

* 1 2 «¡DKV Joventut, campeón de la ULEB Cup (54-79)!» (en castellà). ACB.com, 13-04-2008 [Consulta: 6 abril 2018]. Arxivat 7 April 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-04-07. [Consulta: 6 abril 2018].
* ↑ «Game Center» (en anglès). Euroleague. [Consulta: 6 abril 2018].
* ↑ «Resultados Liga Endesa 2007-08». ACB.com. Arxivat de l'original el 4 de maig 2012. [Consulta: 6 abril 2018].
* 1 2 «El DKV Joventut se proclama campeón once años después» (en castellà). ABC [Consulta: 6 abril 2018].
* ↑ «Rudy Fernández, 'MVP' de la Copa del Rey de Vitoria» (en castellà). Diario AS, 10-02-2008 [Consulta: 6 abril 2018].
* 1 2 Mendiola, Luis «La intensitat corona el DKV Joventut amb la Lliga Catalana». El Periódico, 24-09-2007 [Consulta: 6 abril 2018].
* ↑ «Memoria de plantillas: DKV Joventut 2007-08» (en castellà). ACB.com. Arxivat de l'original el 7 d’abril 2018. [Consulta: 6 abril 2018].

## Notes

* ↑ Va ser tallat a la jornada 9 del campionat de lliga.